C 421/38
SL
Uradni list Evropske unije
4.11.2022
Platforma misije bo v pomoč zlasti tistim mestom, ki se zavežejo podnebni nevtralnosti do leta 2030, zagotovila bo splošno skladnost in usklajevanje v celotnem postopku ter redno poročanje o napredku v smeri pogodb o podnebno nevtralnih mestih.
Mesta s podpisom pogodbe o podnebno nevtralnem mestu prejmejo „oznako misije“, ki potrjuje strog postopek ocenjevanja ter kakovost in izvedljivost njihovih zavez.
S tem se bodo sprostile ciljno usmerjene možnosti financiranja v programih financiranja EU, pri čemer bodo regije, države članice in drugi javni akterji dobili priložnost, da podprejo dobro prepoznavne dejavnosti na področju podnebne nevtralnosti v pionirskih mestih in pomagajo nadaljevati prizadevanja za doseganje ciljev evropskega zelenega dogovora.
Ker bodo dejavnosti v okviru pogodbe o podnebno nevtralnem mestu že preverjene kot okoljsko trajnostne v skladu z okvirom EU za spodbujanje trajnostnih naložb, bo oznaka povečala ozaveščenost in zaupanje vlagateljev.
To bo mestom olajšalo pridobivanje sredstev od dodatnih javnih in zasebnih vlagateljev za dejavnosti, povezane s podnebjem.
Misija EU: Evropski dogovor o tleh V okviru misije se bo začel, predstavil in pospešil prehod na zdrava tla z ambicioznimi ukrepi v 100 živih laboratorijih in svetilnikih v ozemeljskih sistemih.
To bo združeno z ambicioznim transdisciplinarnim programom raziskav in inovacij, zanesljivim in usklajenim okvirom za spremljanje tal ter izboljšanim znanjem in komunikacijo o tleh za sodelovanje z državljani.
Cilji misije so popolnoma v skladu s cilji politike ESRR za bolj zeleno, nizkoogljično Evropo, ki je odporna in prehaja na gospodarstvo z ničelnim ogljičnim odtisom s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti.
ESRR ima lahko pomembno vlogo pri zdravju tal.
Tri četrtine regij NUTS 2 ima strategije pametne specializacije v agroživilstvu, kar pomeni, da obstaja velik potencial za projekte, ki prispevajo k ciljem misije z vidika raziskav in inovacij.
V okviru misije bo uporabljena tematska platforma pametne specializacije za agroživilstvo, da se izkoristi medregionalno sodelovanje in da prednost vzpostavitvi skupnih projektov naložb v inovacije na področjih, ki so pomembna za misijo.
Tematska prednostna naloga „Bolj zelena, nizkoogljična Evropa“ bo omogočila razširitev rezultatov misije.
Regije, ki so v svojih strategijah pametne specializacije opredelile prednostne naloge v zvezi s trajnostnim upravljanjem tal in zemljišč, lahko izkoristijo rešitve, razvite in preizkušene v živih laboratorijih in svetilnikih misije, ter jih nadalje uvedejo v večjem obsegu.
Interreg lahko tudi zelo učinkovito prispeva k izvajanju misije z vzpostavitvijo čezmejnega sodelovanja pri ciljih misije (čezmejno, nadnacionalno in medregionalno sodelovanje).
Primeri so med drugim: pilotni projekti ali predstavitve obnove mokrišč na čezmejnih ali severnoevropskih nadnacionalnih območjih ali sodelovanje na področju vodne erozije na južnoevropskih nadnacionalnih območjih in v čezmejnih porečjih (npr.
Donava) ali sodelovanje pri pristopih prostorskega načrtovanja, ki ustrezno upoštevajo upravljanje zemljišč/tal.